# Požiadavky vyplývajúce z návrhu územného plánu regiónu

# na území obce, vrátane výstupov zo záväznej časti

Územný plán veľkého územného celku Prešovského kraja (ÚPN VÚC Prešovského kraja) schválila vláda Slovenskej republiky a jeho záväzná časť bola vyhlásená nariadením vlády Slovenskej republiky č. 216/1998, zmenená nariadením vlády Slovenskej republiky č. 679/2002, nariadením vlády Slovenskej republiky č. 111/2003 Z.z., všeobecne záväzným nariadením Prešovského samosprávneho kraja č. 4/2004 a všeobecne záväzným nariadením Prešovského samosprávneho kraja č. 17/2009.

Do riešenia územného plánu obce je potrebné premietnuť a zapracovať nasledovné záväzné časti ÚPN VÚC Prešovského kraja, ktoré majú dopad na riešené a záujmové územie obce Ihľany (číslovanie je podľa VZN PSK č. 17/2009 z 27.10.2009):

**I. Záväzné regulatívy funkčného a priestorového usporiadania územia**

**1. V oblasti usporiadania územia, osídlenia a životného prostredia**

*1.1 podporovať dobudovanie multimodálneho koridoru*

*1.1.4 formovať základnú koncepciu sídelných štruktúr Prešovského kraja vytváraním polycentrickej siete ťažísk osídlenia a miest, ktorých prepojenia budú podporované rozvojovými osami. Rozvojom polycentrickej sídelnej štruktúry sledovať naviazanie na Slovenskú a celoeurópsku polycentrickú sídelnú sústavu a komunikačnú kostru, prostredníctvom medzinárodne odsúhlasených dopravných koridorov,*

*1.1.5 sledovať pri decentralizácii riadenia rozvoja územia vytváranie polycentrických systémov – sietí miest a aglomerácií, ktoré efektívne podporujú vytváranie vyššej funkčnej komplexnosti subregionálnych celkov,*

*1.1.6 formovať sídelnú štruktúru prostredníctvom regulácie priestorového usporiadania a funkčného využívania územia jednotlivých hierarchických úrovní ťažísk osídlenia, sídelných centier, rozvojových osí a vidieckych priestorov,*

*1.2 v oblasti nadregionálnych súvislostí usporiadania územia, rozvoj osídlenia a sídelnej štruktúry*

*1.2.1* *podporovať budovanie rozvojových osí v záujme tvorby vyváženej hierarchizovanej sídelnej štruktúry:*

*1.2.1.3 podporovať ako rozvojové osi tretieho stupňa:*

*1.2.1.3.1kežmarsko-ľubovniansku rozvojovú os: Poprad–Kežmarok–Stará Ľubovňa–Spišská Stará Ves,*

*1.3 ťažiská osídlenia v oblasti regionálnych súvislostí usporiadania osídlenia*

*1.3.2 podporovať ako ťažiská osídlenia druhej úrovne /nadregionálneho až celoštátneho významu/:*

*1.3.2.1 popradsko-spišskonovoveské ťažisko osídlenia,*

*1.3.4 podporovať ako ťažiská osídlenia, tretej úrovne druhej skupiny / miestneho významu/:*

*1.3.4.3 staroľubovnianske ťažisko osídlenia,*

*1.3.8 podporovať rozvoj sídelných centier, ktoré tvoria základné terciárne centrá osídlenia, rozvojové centrá hospodárskych, obslužných a sociálnych aktivít ako pre priliehajúce zázemie, tak pre príslušný regionálny celok, a to hierarchickým systémom pozostávajúcim z týchto skupín centier:*

*1.3.8.4 druhej skupiny, ktoré tvoria jej druhú podskupinu: Kežmarok, Vranov nad Topľou,*

*1.3.8.5 tretej skupiny, ktoré tvoria jej prvú podskupinu: Levoča, Snina, Stará Ľubovňa, Svidník,*

*1.3.8.7 centier štvrtej skupiny: Lipany, Spišská Belá, Spišské Podhradie, Svit,*

*1.3.8.8 centier piatej skupiny: Podolínec, Spišská Stará Ves,*

*1.5 podporovať rozvoj priestorov - mikroregiónov mimo ťažísk osídlenia, charakterizovaných*

*ekonomickou a demografickou depresiou a tento princíp aplikovať aj pri tvorbe subregiónov,*

*1.6 vytvárať priestorové podmienky na vedenie rozhodujúcich sietí technickej infraštruktúry a rezervovať plochy pre ekologické stavby regionálneho a nadregionálneho významu,*

*1.7 rešpektovať podmienky vyplývajúce zo záujmov obrany štátu v okrese Kežmarok*

*1.8 chrániť poľnohospodársku pôdu a lesy ako obmedzujúci faktor urbanistického rozvoja územia,*

*1.9 v územnoplánovacích dokumentáciách a územnoplánovacích podkladoch obcí na území národných parkov, v ich ochranných pásmach, chránených krajinných oblastiach a v územiach patriacich do sústavy NATURA 2000, posudzovať všetky novo navrhované zóny, väčšie stavebné komplexy a ďalšie činnosti, v zmysle platnej legislatívy o posudzovaní vplyvov na životné prostredie,*

*1.13 oblasti civilnej ochrany obyvateľstva rezervovať plochy pre zariadenia na ukrývanie obyvateľstva v prípade ohrozenia,*

*1.14 v oblasti rozvoja vidieckeho priestoru a vzťahu medzi mestom a vidiekom:*

*1.14.1 zabezpečovať vyvážený rozvoj územia, najmä v horských a podhorských oblastiach v nadväznosti na definované centrá polycentrických sústav a osídlenia sídelnej štruktúry Prešovského kraja,*

*1.14.2 podporovať vzťah urbánnych a rurálnych území v novom partnerstve založenom na integrácii funkčných vzťahov mesta a vidieka a kultúrno-historických a urbanisticko-architektonických daností,*

*1.14.3 vytvárať podmienky dobrej dostupnosti vidieckych priestorov k sídelným centrám, podporovať výstavbu verejného dopravného a technického vybavenia obcí, moderných informačných technológií tak, aby vidiecke priestory vytvárali kultúrne a pracoviskovo rovnocenné prostredie voči urbánnym priestorom a dosiahnuť tak skĺbenie tradičného vidieckeho prostredia s požiadavkami na moderný spôsob života,*

*1.14.4 pri rozvoji vidieckych oblastí zohľadňovať ich špecifické prírodné a krajinné prostredie a pri rozvoji jednotlivých činností dbať na zamedzenie, resp. obmedzenie možných negatívnych dôsledkov činností na krajinné a životné prostredie vidieckeho priestoru,*

*1.14.5 zachovávať pôvodný špecifický ráz vidieckeho priestoru, vychádzať z pôvodného charakteru zástavby a historicky utvorenej okolitej krajiny; zachovať historicky utváraný typ zástavby obcí a zohľadňovať národopisné špecifiká jednotlivých regiónov,*

*1.14.6 podporiť obnovenie sídiel na území vojenského obvodu Javorina po jeho zrušení v priestore mimo budúcich ochranných pásiem vodohospodárskych diel Jakubany a Tichý Potok, do doby zrušenia vojenského obvodu plánovanou výstavbou, resp. ďalšími aktivitami, nezasahovať ani iným spôsobom neobmedzovať zabezpečovanie úloh obrany štátu v tomto vojenskom obvode,*

*1.15 v oblasti sociálnej infrastruktury*

*1.15.1 v oblasti školstva*

*1.15.1.6 vytvárať územno-technické predpoklady pre umiestňovanie zariadení k realizácii rekvalifikačných programov na zabezpečenie prepojenia medzi požiadavkami trhu a kvalifikačnou štruktúrou evidovaných nezamestnaných a rekvalifikačné programy na uľahčenie začlenenia do pracovného života absolventov škôl, mladistvých a dlhodobo nezamestnaných,*

*1.15.2 v oblasti zdravotníctva*

*1.15.2.1 vytvárať územno-technické predpoklady na rovnakú prístupnosť a primeranú efektívnu dostupnosť zariadeniami ambulantnej a ústavnej starostlivosti a jej zameranie na prevenciu, včasnú diagnostiku a liečbu závažných ochorení,*

*1.15.2.4 vytvárať podmienky na ochranu zdravia odstraňovaním rizikových faktorov v území,*

*1.15.3 v oblasti sociálnych služieb*

*1.15.3.2 v súvislosti s predpokladaným nárastom počtu obyvateľov v poproduktívnom veku vytvárať územno-technické predpoklady pre lokalizáciu ubytovacích zariadení pre občanov v dôchodkovom veku s preferovaním zariadení rodinného a penziónového typu,*

*1.15.3.3 zriaďovať zariadenia sociálnych služieb a rozširovať ich sieť v závislosti od konkrétnych potrieb,*

*1.15.3.5 vytvárať územnotechnické predpoklady na uskutočňovanie výstavby zariadení na vzdelávanie Rómov a rozvoj rómskej kultúry,*

*1.15.3.6 vytvárať územnotechnické podmienky bývania, občianskeho vybavenia a realizáciu technickej infraštrúry marginalizovaných skupín obyvateľstva,*

*1.15.3.7 vytváranými územnotechnickými podmienkami podporovať v rámci sústredeného osídlenia podnikateľské aktivity rómskeho etnika,*

*1.16 v oblasti kultúry a umenia*

*1.16.1 rešpektovať typickú formu a štruktúru osídlenia charakterizujúcu jednotlivé etno-kultúrne, hospodársko-sociálne a prírodno-klimatické oblasti a rešpektovať potenciál takých kultúrno-historických a spoločenských hodnôt a javov, ktoré kontinuálne pôsobia v danom prostredí a predstavujú rozvojové impulzy kraja (etno-kultúrne a spoločenské tradície, historické udalosti, osobnosti a artefakty na celom vymedzenom území),*

*1.16.2 vytvárať územno-technické podmienky pre podporou kultúrnych zariadení v regióne ako neoddeliteľnej súčasti existujúcej infraštruktúry kultúrnych služieb obyvateľstvu,*

*1.16.3 vytvárať územnotechnické podmienky pre podporou zariadení zachovávajúcich a rozvíjajúcich tradičnú kultúru identickú pre subregióny,*

*1.17 v oblasti prírodného a kultúrneho dedičstva*

*1.17.1 rešpektovať kultúrnohistorické dedičstvo, predovšetkým vyhlásené kultúrne pamiatky, vyhlásené pamiatkové územia ( pamiatkové rezervácie, pamiatkové zóny a ich ochranné pásma ),*

*pamätihodnosti a súbory navrhované na vyhlásenie v súlade so zákonom o ochrane pamiatok,*

*1.17.2 uplatniť a rešpektovať typovú a funkčnú profiláciu sídel mestského a malomestského charakteru a rôzne formy vidieckeho osídlenia vrátane rurálnej štruktúry v rozptyle a rešpektovať kultúrno-historické urbanistické celky, a to aj v širšom rozsahu, ako požaduje ochrana pamiatok,*

*1.17.4 vytvárať podmienky na ochranu výrazných kompozičných prvkov v krajinnom obraze,*

*1.17.5 využívanie kultúrnych pamiatok a pamiatkových území prispôsobiť ďalšie využívanie ochranným podmienkam pre jednotlivé skupiny pamiatok určených v návrhoch opatrení na ich zachovanie,*

*1.17.6 rešpektovať dominantné znaky typu pôvodnej a kultúrnej krajiny, morfológie a klímy v oblasti stredného a horného Spiša,*

*1.17.9 venovať osobitnú pozornosť lokalitám známych, evidovaných aj predpokladaných archeologických nálezísk, pričom orgánom ochrany archeologických nálezísk je Pamiatkový úrad SR,*

*1.17.10 zachovať typickú štruktúru krajiny na území národných parkov, chránených krajinných oblastí, v pripravovaných chránených krajinných oblastiach a pri novej výstavbe usmerňovať rozvoj*

*sídelných štruktúr vo väzbe na zachovaný historický urbanizmus a s ohľadom na prostredie jednotlivých národných kultúrnych pamiatok. Pri rekonštrukciách rešpektovať tradičnú architektúru a z hľadiska krajinotvorby limitovať štruktúru zástavby a výškové zónovanie hmôt.*

**2. V oblasti rozvoja rekreácie a turistiky**

*2.1 považovať za hlavné rekreačné krajinné celky ..., Ľubické predhorie, ...,*

*2.2 za priestory spoločného záujmu pri zabezpečovaní ich rozvoja považovať rekreačné priestory v prihraničnej oblasti s Poľskou republikou,*

*2.4 vytvárať podmienky pre vznik nových komplexných stredísk CR s fakultatívnym využitím potenciálu atraktívnych priestorov, pri rešpektovaní záujmov ochrany prírody a krajiny,*

*2.6 podporovať a prednostne rozvíjať tie druhy a formy turizmu, ktoré majú pre rozvoj v danom území*

*najlepšie predpoklady a ktoré sú zároveň predmetom medzinárodného významu (letný a zimný horský turizmus, kultúrno – poznávací turizmus, kúpeľný turizmus, kúpeľný liečebno-rekondičný turizmus, ekoturizmus a agroturizmus,*

*2.8 uprednostňovať budovanie infraštruktúry v sídlach bez ekonomického zázemia určených na rozvoj*

*turistiky a rekreácie,*

*2.10 usmerňovať rozvoj funkčno-priestorového subsystému rekreácie a turizmu v súlade s Koncepciou*

*územného rozvoja Slovenska 2001, Regionalizáciou cestovného ruchu Slovenskej republiky a Programom hospodárskeho a sociálneho rozvoja Prešovského samosprávneho kraja,*

*2.16 v záujme zlepšovania dostupnosti centier, vytvárať územnotechnické podmienky pre realizáciu*

*turistických ciest:*

*2.16.1 na úrovni medzinárodných súvislostí*

*2.16.1.1 cestné severo–južné prepojenie prešovským regiónom od severských a pobaltských štátov smerom na Balkán hranica Poľskej republiky – Podspády– Spišská Belá - Kežmarok – Poprad – Vernár – hranica Košického kraja,*

*2.16.1.4 medzinárodné cyklomagistrály a pešie turistické magistrály prepájajúce významné turistické centrá v Európe prechádzajúce Prešovským samosprávnym krajom*

*2.16.2 na nadregionálnej úrovni*

*2.16.2.2 nadregionálne cyklomagistrály a pešie turistické magistrály prepájajúce Prešovský región s významnými turistickými centrami na Slovensku,*

*2.16.3 na regionálnej úrovni*

*2.16.3.1 cestný koridor hranica PR – Lysá nad Dunajcom – Spišská Stará Ves – Spišská Belá – Kežmarok - (Poprad - Vernár ) – Levoča – ( Prešov ) - hranica Košického kraja,*

*2.16.3.3 regionálne cyklotrasy a pešie turistické chodníky prepájajúce významné turistické centrá regiónu:*

*a) 007 Podtatranská cyklomagistrála*

*b) 014 Spišská cyklomagistrála (severná vetva)*

**4. Ekostabilizačné opatrenia:**

*4.1 pri umiestňovaní investícií /rozvojových plôch/ prioritne využívať zastavané územia obcí alebo plochy v náväznosti na zastavané územia a stavebné investície umiestňovať prioritne do tzv. hnedých plôch. Nevytvárať nové izolované celky, rešpektovať prírodné a historické danosti územia obcí.*

*4.3 zabezpečiť funkčnosť prvkov územného systému ekologickej stability pri ďalšom využití a usporiadaní územia,*

*4.3.6 preferovaním extenzívneho hospodárenia na plochách lesnej pôdy a trvale trávnatých plochách (TTP) s cieľom ochrany cenných ekosystémov,*

*4.3.7 obmedziť zastavanie inundačných území pre ich zachovanie ako prirodzeného spôsobu retencie vôd,*

*4.5 pozemkovými úpravami, usporiadaním pozemkového vlastníctva a užívacích pomerov v poľnohospodárskom a lesnom extraviláne podporovať výsadbu plošnej a líniovej zelene, prirodzený spôsob obnovy a revitalizáciu krajiny v prvkoch územného systému ekologickej stability, s maximálnym využitím pôvodných (domácich) druhov rastlín,*

*4.6 podporovať v podhorských oblastiach zmenu spôsobu využívania poľnohospodárskeho pôdneho fondu ohrozeného vodnou eróziou,*

*4.9 v oblasti ochrany prírody a tvorby krajiny*

*4.9.1 zabezpečiť ochranu osobitne chránených častí prírody a krajiny, postupne zabezpečovať právnu ochranu pripravovaných návrhov území európskeho významu a navrhovaných území európskeho významu za účelom ich začlenenia do sústavy NATURA 2000 a zabezpečiť právnu ochranu navrhovaných chránených vtáčích území ako súčasti sústavy NATURA 2000,*

*4.9.2 pri hospodárskom využívaní chránených území uplatňovať diferencovaný spôsob hospodárenia a uprednostňovať biologické a integrované metódy ochrany územia, najmä zohľadňovať samoreprodukčnú schopnosť revitalizácie prírodných zdrojov,*

*4.9.7 pri hospodárskom využívaní území začlenených medzi prvky územného systému ekologickej stability uplatňovať:*

*4.9.7.1 hospodárenie v lesoch tak, aby bol zabezpečený priaznivý stav biotopov a biotopov druhov ako i priaznivý stav časti krajiny, v chránených územiach najmä v kategóriách ochranných lesov a lesov osobitného určenia,*

*4.9.7.2 ochranu poľnohospodárskej pôdy pre poľnohospodárske ekosystémy v kategóriách podporujúcich a zabezpečujúcich ekologickú stabilitu územia (trvalé trávne porasty), a hospodárením zabezpečiť priaznivý stav biotopov a biotopov druhov ako i priaznivý stav časti krajiny,*

*4.9.7.3 prispôsobenie trasovania dopravnej a inej technickej infraštruktúry ochrane prvkov ekologickej siete tak, aby bola maximálne zabezpečená ich funkčnosť a homogénnosť, v prípade potreby nevyhnutného umiestnenia tejto infraštruktúry do územia biocentra umiestniť ju prioritne do okrajových častí biocentra,*

*4.9.7.4 eliminovanie stresových faktorov pôsobiacich na prvky územného systému ekologickej stability (pôsobenie priemyselných a dopravných emisií, znečisťovanie vodných tokov a pod.), systémovými opatreniami,*

*4.9.7.5 realizovanie ekologického prepojenia, dopravnou a inou technickou infraštruktúrou, rozčlenených biocentier a biokoridorov,*

*4.9.7.6 zabezpečenie maximálnej ochrany brehových porastov hydrických biokoridorov,*

*4.9.7.7 minimalizovanie umiestňovania objemovo a plošne náročných stavieb do biocentier a biokoridorov provincionálneho, biosférického, nadregionálneho a regionálneho významu mimo zastavaných území obce a území s osobitnou ochranou, v súlade so všetkými regulatívmi bodu 4.,*

*4.9.8 chrániť mokrade spĺňajúce kritériá Ramsarskej konvencie pre zapísanie do Zoznamu mokradí medzinárodného významu, chrániť aj mokrade regionálneho významu, zamedziť poškodzovaniu a likvidácii mokradí lokálneho významu, podporovať obnovu zaniknutých a vytváranie nových mokradí,*

*4.9.9 chránené územia národnej siete a územia sústavy NATURA 2000 prednostne využívať na letnú poznávaciu turistiku a v naviazanosti na terénne danosti územia v prípustnej miere i pre zimné športy a letné vodné športy,*

*4.9.11 nevytvárať nové dobývacie priestory v chránených územiach s 3. až 5. stupňom ochrany a v územiach patriacich do sústavy NATURA 2000,*

*4.9.12 zosuvné územia a staré banské diela zohľadňovať pri využívaní územia,*

*4.9.13 pri umiestňovaní objektov, v ktorých sa nakladá s nebezpečnými látkami a odpadmi, rešpektovať platné právne predpisy a požiadavky vyplývajúce z medzinárodne záväzných dohovorov, smerníc a záväzkov Slovenskej republiky.*

**5. V oblasti dopravy**

*5.1 v oblasti nadradeného dopravného vybavenia,*

*5.1.6 rešpektovať hlavné dopravné siete v rámci medzinárodnej turistickej dopravy – cestné komunikácie,*

*5.1.6.1 východná severo-južná trasa hranica PR – Podspády – Spišská Belá – Kežmarok – Poprad – Vernár – hranica Košického kraja s vylúčením nákladnej tranzitnej dopravy nad 7,5t v úseku Tatranská Javorina - Podspády – Spišská Belá,*

*5.1.7 rešpektovať dopravné siete v rámci celoštátnej úrovne – cestné komunikácie:*

*5.1.7.3 Poprad – Spišská Belá – Stará Ľubovňa – Mníšek nad Popradom – hranica PR,*

*5.1.8 rešpektovať dopravné siete nadregionálnej úrovne – železničné trate:*

*5.1.8.1 Poprad – Plaveč,*

*5.3 chrániť koridory ciest I., II. a vybraných úsekov III. triedy, ich preložiek a úprav vrátane prejazdných úsekov dotknutými sídlami na*

*5.3.5 ceste I/77:*

*5.3.5.1 v úseku Spišská Belá - Podolínec - Stará Ľubovňa s územnou rezervou na obchvaty sídiel Bušovce (v spoločnej trase s obchvatom mesta Spišská Belá), Podolínec, Nižné Ružbachy a Hniezdne,*

*5.3.43 ostatných cestách III. triedy z dôvodu ich rekonštrukcie,*

**6. V oblasti vodného hospodárstva**

*6.1 v záujme zabezpečenia zdrojov pitnej vody*

*6.1.1 chrániť a využívať existujúce a zdokumentované zdroje pitnej vody s cieľom zvyšovať podiel zásobovaných obyvateľov pitnou vodou z verejných vodovodov,*

*6.1.2 zabezpečiť ochranu záujmových území veľkokapacitných vodných zdrojov (VVZ) Tichý Potok*

*6.1.3 zvyšovať podiel využívania úžitkovej vody pri celkovej spotrebe vody v priemysle, poľnohospodárstve, vybavenosti a pri spotrebe na bývanie,*

*6.1.4 zavádzať opatrenia na znižovanie strát vody,*

*6.1.5 od plošne veľkých stavebných objektov a spevnených plôch riešiť samostatné odvedenie dažďových vôd a nezaťažovať tak čistiarne odpadových vôd, presadzovať technické riešenia na aspoň čiastočné, resp. sezónne zadržanie týchto vôd v riešených lokalitách pre zlepšenie mikroklímy okolitého prostredia,*

*6.2 chrániť priestory na líniové stavby*

*6.2.3 v oblasti skupinových vodovodov na*

*6.2.3.26 rezervovať plochy a chrániť koridory pre plánované samostatné a skupinové vodovody v*

*ostatných obciach Prešovského kraja napojené na verejné zdroje*

*6.2.3.27 zabezpečiť hydrogeologické prieskumy pre zistenie zdrojov podzemnej vody využívanej na pitné účely na celom území,*

*6.2.3.28 zriadiť nové vodné zdroje pre obce odľahlé od hlavných trás vodárenských sústav (vodovodných rozvodných potrubí),*

*6.2.3.29 rezervovať plochy a chrániť koridory pre stavby skupinových vodovodov a vodovodov zo zdrojov obcí,*

*6.3 rezervovať plochy a chrániť koridory (kanalizácie)*

*6.3.1 pre stavby kanalizácií, skupinových kanalizácií a čistiarní odpadových vôd. Prednostne realizovať kanalizačné siete v sídlach ležiacich v pásmach ochrany využívaných zdrojov pitnej vody, v ochranných pásmach minerálnych a liečivých vôd. Výstavbu kanalizačných sietí ako verejnoprospešných stavieb konkretizovať v územnom pláne obce,*

*6.3.2 zabezpečiť kvalitu vypúšťania vyčistených odpadových vôd v zmysle požiadaviek stanovených s vyhláškou č.491/2002 Z.z., súčasne platným nariadením vlády SR č. 296/2005 Z. z.*

*6.3.3 zabezpečiť postupné znižovanie zaostávania rozvoja verejných kanalizácií za rozvojom verejných vodovodov,*

*6.3.4 v rozhodovacom procese posudzovať investičnú a ekonomickú náročnosť navrhovaných kanalizačných sústav a čistiarní odpadových vôd z dôvodu optimalizácie prevádzkových nákladov pre pripojených užívateľov,*

*6.4 rezervovať priestory na vybudovanie kanalizačných systémov, (kanalizácia + ČOV ),*

*6.4.1 realizovať výstavbu kanalizácií a ČOV obcí,*

*6.4.4 intenzifikovať a modernizovať zariadenia na čistenie odpadových vôd pre technologické prevádzky priemyslu a poľnohospodárstva,*

*6.5 vodné toky, meliorácie, nádrže*

*6.5.1 na tokoch, kde nie sú usporiadané odtokové pomery, komplexne revitalizovať vodné toky s protipovodňovými opatreniami, so zohľadnením ekologických záujmov a dôrazom na ochranu intravilánov obcí pred povodňami,*

*6.5.2 na upravených úsekoch tokov vykonávať údržbu s cieľom udržiavať vybudované kapacity,*

*6.5.3 s cieľom zlepšiť kvalitu povrchových vôd a chrániť podzemné vody realizovať výstavbu nových kanalizácií a čistiarní odpadových vôd a rozšírenie a intenzifikáciu existujúcich ČOV a rekonštrukciu existujúcich kanalizačných sietí,*

*6.5.4 zlepšovať vodohospodárske pomery na malých vodných tokoch v povodí zásahmi smerujúcimi k stabilizácii vodohospodárskych pomerov za extrémnych situácií počas povodní aj v období sucha, pri úpravách tokov využívať vhodné plochy na výstavbu poldrov s cieľom zachytávať povodňové prietoky,*

*6.5.5 zabezpečiť likvidáciu povodňových škôd z predchádzajúcich rokov a budovať primerané protipovodňové opatrenia s dôrazom na ochranu zastaveného územia miest a obcí a ochranu pred veľkými prietokmi (úpravy tokov, ochranné hrádze a poldre),*

*6.5.6 venovať pozornosť úsekom bystrinných tokov v horských a podhorských oblastiach, na ktorých treba budovať prehrádzky s cieľom znížiť eróziu a zanášanie tokov pri povodňových stavoch bez narušenia biotopu,*

*6.5.7 vykonať protierózne opatrenia na priľahlej poľnohospodárskej pôde a lesnom pôdnom fonde,*

*6.5.8 v rámci revitalizácie tokov zachovať priaznivé životné podmienky pre ryby, zoobentos a fytobentos,*

*6.5.14 vytvárať priestory v území pre výstavbu rybníkov a účelových vodných nádrží,*

*6.5.18 Vylúčiť akúkoľvek navrhovanú výstavbu v inundačných územiach vodných tokov v zmysle zákona o ochrane pred povodňami.*

*6.5.19 vo vhodných lokalitách zriaďovať menšie viacúčelové vodné nádrže a prehrádzky a podporovať obnovenie zaniknutých vodných plôch, s vhodným spôsobom zachytenia a využitia dažďovej vody z povrchového odtoku zo spevnených plôch novej zástavby priamo na mieste, prípadne vhodný spôsob infiltrácie dažďovej vody tak, aby odtok z daného územia do recipientu nebol zvýšený voči stavu pred realizáciou prípadnej zástavby a aby nebola zhoršená kvalita vody v recipiente,*

*6.5.22 dobudovanie Belianskeho skupinového vodovodu Výborná – Vojňany – Podhorany - Toporec – Bušovce – Spišská Bela – Krížová Ves s napojením rómskych osád.*

**7. V oblasti zásobovania plynom a energiou, telekomunikácie**

*7.3. v oblasti využívania obnoviteľných energetických zdrojov,*

*7.3.1 podporovať výstavbu zdrojov energie využívajúcich obnoviteľné zdroje a pri ich umiestňovaní vychádzať z ekonomickej, sociálnej a environmentálnej únosnosti územia v súčinnosti s hodnotami a limitami kultúrno-historického potenciálu územia, historického stavebného fondu so zohľadňovaním špecifík jednotlivých subregiónov.*

*7.3.4 neumiestňovať veterné parky a veterné elektrárne:*

*7.3.4.1 v územiach s 3., 4. a 5. stupňom ochrany, vyhlásených CHKO a v navrhovaných a vyhlásených územiach sústavy NATURA 2000 a v ich ochranných pásmach a v  hrebeňových častiach pohorí,*

*7.3.4.2 v biocentrách a biokoridoroch ÚSES na regionálnej a nadregionálnej úrovni,*

*7.3.4.3 v okolí vodných tokov a vodných plôch v šírke min. 100 m, v okolí regionálnych biokoridorov min. 100 m, pri nadregionálnych hydrických biokoridoroch min. 200 m (odstupové vzdialenosti na konkrétnej lokalite VE spresní ornitológ v procese EIA),*

*7.3.4.4 v okolí turistických centier regionálneho a nadregionálneho významu vo vzdialenosti min. 1000 m,*

*7.3.4.5 v krajinársky hodnotných lokalitách, významných pohľadových osiach, vizuálne exponovaných lokalitách,*

*7.3.4.7 v ucelených lesných komplexoch,*

*7.3.4.8 v evidovaných archeologických lokalitách s potenciálom na vyhlásenie za nehnuteľnú kultúrnu pamiatku,*

*7.3.4.9 vo vyhlásených tichých oblastiach v otvorenej krajine,*

*7.3.5 neumiestňovať pestovanie monokultúr rýchlorastúcich energetických drevín a energetických rastlín biomasy:*

*7.3.5.2 v navrhovaných a vyhlásených územiach európskeho významu sústavy NATURA 2000,*

*7.4. v oblasti telekomunikácii a informačnej infraštruktúry*

*7.4.1 vytvárať podmienky na rozvoj globálnej informačnej spoločnosti na území Prešovského kraja skvalitňovaním infraštruktúry informačných systémov.*

*7.4.2 z dôvodov, aby nedochádzalo k poškodzovaniu infraštruktúry informačných systémov je potrebné, aby investori konkrétnych stavieb požiadali pred vydaním územného rozhodnutia a stavebného povolenia o stanovisko operátorov jednotlivých pevných a mobilných telekomunikačných sieti o existencií jestvujúcich podzemných telekomunikačných vedení.*

**8. V oblasti hospodárstva**

*8.1. v oblasti hospodárstva a regionálneho rozvoja,*

*8.1.2 rozvíjať decentralizovanú štruktúru ekonomiky prostredníctvom vytvorenej polycentrickej sústavy mestského osídlenia, a tým zabezpečovať aj vyváženú sociálno-ekonomickú úroveň subregiónov,*

*8.1.3 diverzifikovať odvetvovú ekonomickú základňu obcí a miest, podporovať v záujme trvalej udržateľnosti malé a stredné podnikanie,*

*8.1.4 zabezpečovať rozvoj a skvalitnenie infraštruktúry komunikačných systémov,*

*8.1.5 vytvárať územnotechnické podmienky na rovnomerné rozmiestnenie obyvateľstva s vyššou kvalifikáciou,*

*8.1.6 Pri umiestňovaní nových priemyselných zón, areálov a objektov rešpektovať záujmy a rozvojové koncepcie existujúcich prevádzok.*

*8.1.7 Vylúčiť umiestnenie prevádzok a zariadení s potencionálne negatívnym dopadom na senzitívne výroby.*

*8.2. v oblasti priemyslu a stavebníctva*

*8.2.4 podporovať v územnom rozvoji regiónu rekonštrukciu a sanáciu využitie existujúcich priemyselných areálov a areálov bývalých hospodárskych dvorov (hnedé plochy) pre účely zriadenia priemyselných zón a priemyselných parkov na základe zhodnotenia ich externých a interných lokalizačných faktorov,*

*8.2.6 podporovať rozvoj tradičnej remeselnej výroby, doplnkové výroby a nevýrobné činnosti podporujúce rozvoj vidieka,*

*8.3. v oblasti poľnohospodárstva a lesného hospodárstva*

*8.3.1 podporovať diverzifikáciu poľnohospodárskej produkcie a formy obhospodarovania pôdy na základe rôznorodosti produkčného potenciálu územia a klimatických podmienok,*

*8.3.2 podporovať alternatívne poľnohospodárstvo v chránených územiach, v pásmach hygienickej ochrany a v územiach začlenených do územného systému ekologickej stability,*

*8.3.3 zabezpečiť protieróznu ochranu poľnohospodárskej pôdy s využitím vegetácie v rámci riešenia projektov pozemkových úprav a agrotechnickými opatreniami zameranými na optimalizáciu štruktúry pestovaných plodín v nadväznosti na prvky územného systému ekologickej stability,*

*8.3.5 neproduktívne a nevyužiteľné poľnohospodárske pozemky zalesňovať a pri zalesňovaní využívať pôvodné (domáce) druhy drevín,*

*8.3.6 podporovať extenzívne leso-pasienkarske využívanie podhorských častí s cieľom zachovať krajinárske a ekologicky hodnotné územia s rozptýlenou vegetáciou,*

*8.3.7 podporovať doplnkové formy podnikania na báze tradičných remesiel ako využitie surovín z produkcie poľnohospodárskej a lesnej výroby vo vidieckych sídlach s voľnou pracovnou silou, s cieľom znížiť hospodársku depresiu najmä v oblastiach s vyšším stupňom ochrany prírody,*

*8.4. v oblasti odpadového hospodárstva*

*8.4.1 nakladanie s odpadmi na území kraja riešiť len v súlade so schváleným Programom odpadového hospodárstva SR, Prešovského kraja a jeho okresov,*

*8.4.2 uprednostňovať v odpadovom hospodárstve minimalizáciu odpadov, zvýšiť účinnosť separovaného zberu a zhodnocovanie odpadov s využitím ekonomických nástrojov a legislatívnych opatrení,*

*8.4.3 riešiť s výhľadom do budúcnosti zneškodňovanie odpadov v kraji na skládkach vyhovujúcich technickým podmienkam, s orientáciou na existujúce a plánované regionálne skládky,*

*8.4.4 vybudovať zberné strediská pre nebezpečné odpady a problémové látky vrátane ich kontajnerizácie,*

*8.4.6 zabezpečiť postupnú sanáciu, resp. rekultiváciu uzatvorených skládok odpadu a starých environmentálnych záťaží,,*

*8.4.7 sanovať prednostne skládky lokalizované v územiach prvkov regionálneho územného systému ekologickej stability a v územiach, kde bezprostredne ohrozujú životné prostredie a podzemné vody,*

*8.4.9 podporovať výstavbu zariadení na dotrieďovanie, zhodnotenie, kompostovanie odpadov a zneškodňovanie odpadov v obciach,*

***II. Verejnoprospešné stavby***

*Verejnoprospešné stavby spojené s realizáciou uvedených záväzných regulatívov sú tieto:*

***1. v oblasti dopravy***

*1.2 stavby nadradenej cestnej siete pre*

*1.2.1 medzinárodný cestný ťah E 50 v trase cesty I/18 Žilina - Poprad - Prešov,*

*1.2.8 cestu I/77*

*a) v úseku Spišská Belá - Podolinec - Stará Ľubovňa - s územnou rezervou na obchvaty sídiel Bušovce, (v spoločnej trase s obchvatom mesta Spišská Belá), Podolinec, Nižné Ružbachy a Hniezdne, v kategórii C 11,5/80,70,*

***2. V oblasti vodného hospodárstva***

*2.1 pre navrhované veľkokapacitné vodné zdroje – povrchové zdroje a ich ochranné pásma:*

*2.1.1 zdroj vody Tichý Potok (okres Sabinov),*

*2.1.3 zdroj vody Jakubany (okres Stará Ľubovňa),*

*2.2.1 stavby pre úpravu a revitalizáciu vodných tokov, meliorácií a nádrží,*

*2.2.1.1 stavby protipovodňových ochranných hrádzí a úpravy profilu koryta,*

*2.2.1.2 poldre, zdrže, prehrádzky a malé viacúčelové vodné nádrže pre stabilizáciu prietoku,*

*2.2.1.4 stavby viacúčelových vodných plôch*

*2.4 pre skupinové vodovody:*

*2.4.40 samostatné a skupinové vodovody v ostatných obciach Prešovského kraja napojené na verejné zdroje,*

*2.4.41 samostatné a skupinové vodovody v ostatných obciach s využitím lokálnych zdrojov,*

*2.5 stavby kanalizácii, skupinových kanalizácii a čistiarni odpadových vôd v obciach Prešovského kraja,*

*2.7 dobudovanie Belianskeho skupinového vodovodu Výborna – Vojňany – Podhorany - Toporec – Bušovce – Spišská Bela – Krížová Ves s napojením rómskych osád,*

*2.8 stavby pre úpravu a revitalizáciu vodných tokov, meliorácií a nádrží,*

*2.9 stavby protipovodňových ochranných hrádzí a úpravy profilu koryta,*

*2.10 poldre, zdrže, prehrádzky a malé viacúčelové vodné nádrže pre stabilizáciu prietoku,*

*2.11 stavby viacúčelových vodných plôch,*

*2.13 požiarne nádrže v obciach.*

***5. V oblasti telekomunikácií***

*5.1 stavby pre prenos terestriálneho a káblového signálu a stavby sietí informačnej sústavy, a ich ochranné pásma.*

***6. V oblasti obrany štátu a civilnej ochrany obyvateľstva***

*6.3 stavby civilnej ochrany obyvateľstva,*

*6.3.1* *zariadenia na ukrývanie obyvateľstva v prípade ich ohrozenia,*

*6.3.2 zariadenia na signalizáciu a koordináciu činnosti v stave ohrozenia.*

***7. V oblasti prírodného a kultúrneho dedičstva***

*7.1 stavby uvedené v Ústrednom zozname pamiatok vyhlásené za národné kultúrne pamiatky, pamiatky a ich okolie zapísané v zozname svetového kultúrneho dedičstva UNESCO a objekty súvisiace s pamiatkovo chránenými historickými parkami, ich údržbu a úpravy realizovať len so súhlasom pamiatkového úradu,*

*7.3 stavby pre ochranu, prieskum a sprístupnenie archeologických lokalít.*

***8. V oblasti poľnohospodárstva***

*8.2 stavby viacúčelových vodných nádrží pre protipovodňovú ochranu a zavlažovanie s využitím pre rekreáciu a turizmus, rybné hospodárstvo a ekostabilizáciu.*

***9. V oblasti životného prostredia***

*9.1 stavby na ochranu pred prívalovými vodami – ochranné hrádze a úpravy vodného toku, priehradzky, poldre a viacúčelové vodné nádrže,*

*9.2 stavby na účely monitorovania stavu životného prostredia.*

***10. V oblasti odpadového hospodárstva***

*10.3 stavby a zariadenia na zneškodňovanie, dotrieďovanie, kompostovanie, recykláciu odpadov a materiálového a energetického zhodnotenia všetkých druhov odpadov,*